Súradnice: 49°13′57″S 19°17′59″V﻿ / ﻿49,2325°S 19,2997°V﻿ / 49.2325; 19.2997

 **Záskalský potok** je potok v regióne Orava, na území mesta Dolný Kubín v mestskej časti Záskalie v okrese Dolný Kubín v Žilinskom kraji. Je pravostranným prítokom Oravy, v povodí Váhu; má dĺžku 3,9 km. Je vodným tokom IV. rádu. Hydrologické poradie (číslo povodia): 4-21-04-8529. Geomorfologická kategorizácia: geomorfologická oblasť Stredné Beskydy, geomorfologický celok Oravská vrchovina.

Prameň
------

Pramení v nadmorskej výške 752 m n. m. v lesnom extraviláne na juhovýchodnom úbočí vrchu Minčol s nadmorskou výškou 1 396 m n. m. v lese *Bucľov* na území mesta Dolný Kubín mestskej časti Záskalie v okrese Dolný Kubín, v geomorfologickom celku Oravská vrchovina.

Opis toku
---------

Tečie juhovýchodojužným smerom, postupne je lesný extravilán vystriedaný pasienkami a lúkami, pravým brehom obmýva les *Blatná*, esovite sa skrúca, opäť preteká lesným extravilánom, v nadmorskej výške 580 m n. m. priberá bezmenný pravostranný prítok pritekajúci zo svahov vrchu Pikula s nadmorskou výškou 715 m n. m. v nadmorskej výške 556 m n. m. priberá bezmenný pravostranný prítok, lesný porast je opäť striedaný trvalým trávnym porastom, v nadmorskej výške 540 m n. m. priberá bezmenný ľavostranný prítok, v nadmorskej výške 524 m n. m. priberá bezmenný pravostranný prítok a zakrátko i v nadmorskej výške 522 m n. m. bezmenný pravostranný prítok, v nadmorskej výške 499 m n. m. priberá ďalší bezmenný pravostranný prítok, stáča sa do východného smeru, povyše intravilánu mestskej časti Záskalie pravým brehom obmýva samotu *Pltisko* a v nadmorskej výške 477 m n. m. ústi do Oravy ako jej pravostranný prítok. Orava ďalej ústi do Váhu. *Záskalský potok* má šesť bezmenných prítokov.

*Záskalský potok* pramení, preteká a ústi na území mesta Dolný Kubín, v priestore katastrálneho územia mestskej časti Záskalie v okrese Dolný Kubín, v Žilinskom kraji, v geomorfologickom celku Oravská vrchovina.

Pôvod názvu
-----------

Názov vodného toku *Záskalský potok* má pôvod v názve mestskej časti Záskalie v meste Dolný Kubín, v priestore ktorej pramení, preteká a ústi. Z toponyma *Záskalie* rozšírením o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Záskalský potok* ako súčasť veľmi početnej skupiny názvov v slovenskej toponymii, najmä hydronymii. Názov mestskej časti *Záskalie*, ako typický predstaviteľ predponovo-príponového toponyma, má pôvod v polohe pomenúvaného geografického objektu z hľadiska pomenúvateľa vo význame *objekt ležiaci za skalou/za skalami, za súvislou masou kameňa, za tvrdou horninou*. Motivácia pomenovania je aj v súčasnej slovenčine jasná.

Hydronymum *Záskalský potok* bolo štandardizované v roku 1994. Najstarší dochovaný písomný záznam toponyma Záskalie je z roka 1345.

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  (cit. 2021-12-12).
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava : Štátny geologický ústav Dionýza Štúra, 2011. Dostupné on-line na  [cit. 2021-12-12].
3. ↑  Priebeh vodného toku Záskalský potok v Základnej báze údajov geografického informačného systému ZB GIS. Dostupné on-line na  [cit. 2021-12-12].
4. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Stredoslovenský kraj. Slovenský úrad geodézie a kartografie, č. P-164/1976 z 23.6.1976, Kartografické informácie 9. 177 s. S. 94, 110. Bratislava 1976. 79-008-76.
5. ↑  Milan Majtán; Kazimierz Rymut. *Hydronymia povodia Oravy*. 1. vyd. Bratislava : Veda vydavateľstvo Slovenskej akadémie vied, 2006. 208 s. 142, 143. (Hydronymia Slovaciae.) ISBN 80-224-0906-5.
6. ↑   Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 12, 114, 115, 183. 079-902-87
7. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 24, 25, 142.
8. ↑  Geografické názvy okresu Dolný Kubín A37. Geografické názvoslovné zoznamy OSN Slovenskej republiky. Bratislava: Úrad geodézie, kartografie a katastra SR, GK-1048/1994 z 18.4.1994. 95 s. S. 13, 14, 15, 79, 81, 88. ISBN 80-85672-15-4.

  


| * z
* d
* u
Vodné toky v povodí Oravy (od Racibora po ústie) |
| --- |
| *Orava* → *Váh* → *Dunaj* |
| 
* Bajčiho jarok
* Bákovec
* Bystrička
* Členkovec
* Drahy
* Hrabovec
* **Istebnianka**
* **Jasenovský potok**
* Jazvina
* Jelšava
* Kačov
* Kordošov potok
* Krahulčie
* Lazina
* Lehotský potok
* Lieskovec
* Máčkov potok
* Michalovský jarok
* Mlynský potok
* Mníška
* Orvišník
* Pečkov potok
* Peniažkovo
* Pietrová
* Prievorný jarok
* Pstružný potok
* **Pucov**
* Skoroň
* Skotňa
* Stará Orava
* Stoh
* Štrbičný jarok
* Šuhajov potok
* Trninský jarok
* Trsteník
* Ústranský potok
* Vŕbový jarok
* Z Lavičiek
* Záskalský potok
* **Zázrivka**
* Žaškovský potok
* Žľabovatá

 |